WORK วิ่งกว่า 5% โบรกฯชี้เป็นโอกาส “ซื้อ” เคาะเป้า 60 บ. หลังราคาลดลงมากเกินไปก่อนหน้านี้
WORK วิ่งกว่า 5% โบรกฯชี้เป็นโอกาส "ซื้อ" เคาะเป้า 60 บ. หลังราคาลดลงมากเกินไปก่อนหน้านี้ โดย ณ เวลา 15.59 น. ราคาอยู่ที่ 48.50 บาท บวก 2.50 บาท หรือ 5.43% สูงสุดที่ 49 บาท ต่ำสุดที่ 46.50 บาท ด้วยมูลค่าซื้อขาย 319.35 ล้านบาท
25 ก.ค. 2561

ผู้สื่อข่าวรายงานว่า หุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ เวลา 15.59 น. ราคาอยู่ที่ 48.50 บาท บวก 2.50 บาท หรือ 5.43% สูงสุดที่ 49 บาท ต่ำสุดที่ 46.50 บาท ด้วยมูลค่าซื้อขาย 319.35 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 2 เดือน นับตั้งแต่ราคาหุ้นอยู่ที่ระดับ 48.50 บาท เมื่อวันที่ 23 พ.ค.61
ด้าน บล.เคทีซีมิโก้ ระบุในบทวิเคราะห์ (18 ก.ค.) แนะนำ “ซื้อ” ราคาเป้าหมาย 60 บาท/หุ้น โดยคาดว่า WORK จะรายงานกำไรปกติไตรมาส 2/61 ที่ 254 ล้านบาท ลดลง 32% จากปีก่อน เนื่องจากเรตติ้งทีวีต่ำลง แต่เพิ่มขึ้น 54% จากไตรมาสก่อน จากปัจจัยทางฤดูกาล คงประมาณการกำไรปี 2561 สะท้อนการเติบโต 19% จากคาดการณ์ว่าภาวะธุรกิจจะกลับสู่ปกติในไตรมาส 4/61 มองว่าราคาหุ้นปรับลดลงมากเกินไป และมองว่าในระดับปัจจุบันเป็นโอกาสในการเข้าซื้อ